Diari Oficial de la Generalitat Valenciana


Sumari del DOGV 6815, del 10-07-2012 (2012/6569)

Aprovació de la rectificació de les bases per a la provisió en propietat d'una plaça d'intendent principal de la policia local, en execució de la Sentència número 164/2012, de 7 de maig, del Jutjat Contenciós Administratiu número 10 de València, i la conseqüent convocatòria nova per a la seua provisió.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6815

Data del DOGV
:   10-07-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/6569


Data del document
:   25-06-2012

Organisme emissor
:   Ajuntament d'Algemesí

Tipus de document
:   Anunci

Descriptors 

:   * Algemesí
    * concurs administratiu

Aprovació de la rectificació de les bases per a la provisió en propietat d'una plaça d'intendent principal de la policia local, en execució de la Sentència número 164/2012, de 7 de maig, del Jutjat Contenciós Administratiu número 10 de València, i la conseqüent convocatòria nova per a la seua provisió. [2012/6569]  
La Junta de Govern Local, en sessió ordinària celebrada el dia 20 de juny de 2012, va adoptar l'acord següent:  
Vista la Sentència núm. 164, de 7 de maig de 2012, del Jutjat Contenciós Administratiu núm. 10 de València, procediment abreujat núm. 1732/2009, pel qual estima el recurs contenciós administratiu interposat per la Federació de Serveis Públics, UGTPV, contra l'Ajuntament d'Algemesí, en impugnació de la Resolució núm. 1282/2009, de 30 de juliol de 2009, per la qual s'aproven les bases per a la provisió en propietat d'una plaça d'intendent principal de la Policia Local d'Algemesí, declarant contràries a dret i anul·lant-les, d'acord amb allò que s'ha exposat en la fonamentació de la dita sentència, que determina en el seu fonament de dret número dos que les oposicions han de repetir-se.  
  
Vist que per la Resolució 1001/2012, de 21 de maig, d'esta Alcaldia, en la seua disposició única es va resoldre consentir i complir en els seus mateixos termes la mencionada sentència.  
Vist que, en data 8 de juny de 2012, el Jutjat Contenciós Administratiu núm. 10 de València va dictar una diligència d'ordenació en què disposava literalment el que segueix:  
«Havent transcorregut el termini legal sense que les parts hagen formulat cap recurs d'apel·lació, es declara ferma la sentència dictada en el present recurs, i en la seua execució, d'acord amb el que disposa l'article 104 de la llei reguladora d'esta jurisdicció, que es remeta un ofici a l'administració demandada i que s'hi adjunte el testimoni de la sentència, a fi que en el termini de 10 dies justifique la recepció de la present comunicació i indique el departament responsable del seu compliment i, des del dit termini fins als dos mesos següents duga a terme allò que s'ha acordat a l'efecte que pertoque i practique el que exigisca el compliment de les declaracions contingudes en el veredicte.  
S'ha de requerir justificant de recepció i tornar l'expedient administratiu».  
Atés el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que estableixen l'obligatorietat de complir les sentències i la resta de resolucions fermes dictades pels jutges i tribunals.  
Atés que la competència per a l'aprovació de les bases correspon a l'alcalde segon l'article 21.1.g de la LRBRL, que té delegada en la Junta de Govern Local, en ús de les atribucions conferides per Resolució de l'Alcaldia 1215/2011, de 13 de juny, acorda, per unanimitat:  
  
Primer. Portar a l'efecte que pertoque i dins del termini dels dos mesos concedits pel Jutjat Contenciós administratiu núm. 10 de València, i en compliment d'allò que ha ordenat, l'aprovació de la rectificació de les bases per a la provisió en propietat d'una plaça d'intendent principal de la policia local d'este Ajuntament i que van ser publicades en el Butlletí Oficial de la Província núm. 196, en data 19 d'agost de 2009, en el sentit que segueix:  
1. La base 3 Condicions dels aspirants, en el seu apartat d:  
On deia: «Tindre complits díhuit anys i no faltar menys de deu anys de l'edat que s'establisca per a la jubilació, edats ambdós referides al dia que finalitze el termini de presentació d'instàncies»;  
Ha de dir: «Tindre complits setze anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública».  
2. La base 7.5.3 Desenvolupament del temari:  
On deia: «La prova consistirà a desenvolupar per escrit durant un temps màxim de dos hores dos temes que l'aspirant triarà de quatre proposats pel tribunal dels que componen el temari. Els dits temes seran llegits en sessió pública davant del tribunal, que podrà formular les preguntes o aclariments que considere oportunes. Es valorarà la claredat d'idees, la facilitat d'expressió i el coneixement sobre els temes exposats. La qualificació d'este exercici serà de 0 a 10 punts, i s'haurà d'obtindre un mínim de 5 punts per a superar-lo».  
Ha de dir: «Consistirà a desenvolupar per escrit durant un temps màxim de dos hores, dos temes de quatre triats per sorteig, dels continguts en el temari per a cada una de les categories. Els dits temes seran llegits en sessió pública davant del tribunal, que podrà formular les preguntes o aclariments que sobre estos jutge oportuns. Es valorarà la claredat d'idees, la facilitat d'expressió i el coneixement sobre els temes exposats. La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts».  
  
  
Segon. Procedir a la convocatòria de les proves selectives per a la provisió en propietat de la mencionada plaça d'intendent principal de la Policia Local de l'Ajuntament d'Algemesí, en les quals regiran les bases publicades en el Butlletí Oficial de la Província núm. 196, de data 19 d'agost de 2009, amb les dos rectificacions a què s'ha fet referència en l'apartat anterior.  
  
Tercer. Publicar la present resolució de forma íntegra en el Butlletí Oficial de la Província i en el Diari Oficial de la Comunitat Valenciana i el pertinent extracte de convocatòria en el Butlletí Oficial de l'Estat.  
  
  
Quart. Traslladar la present resolució al magistrat jutge del Jutjat Contenciós Administratiu núm. 10 de València, comunicant-li la pràctica d'allò que s'ha exigit en el compliment de les declaracions contingudes en el veredicte.  
  
Cinqué. Conseqüentment amb tot l'anterior, s'obri novament el termini de presentació d'instàncies per a prendre part en la present convocatòria, durant el termini de 20 dies naturals comptats a partir de l'endemà de la publicació de l'extracte de la present convocatòria en el Butlletí Oficial de l'Estat, tot això en els termes de la base 4 que regeix este procés selectiu.  
Cosa que es fa pública per a coneixement general.  
  
Algemesí, 25 juny de 2012.- L'alcalde: Vicent Ramón García Mont. El secretari general: Vicente Carbonell Chirivella.